यह आश्चर्यजनक है कि आपकी कार और पर्यावरण पर बड़ी यात्राओं की तुलना में छोटी ट्रिप्स अधिक भारी पड़ती हैं। अगली बार जब आपको थोड़ी ही दूर जाना हो तब, कार के स्थान पर पैरों या बाइक का इस्तेमाल करिए।  सुनिश्चित करिए कि बच्चे कम उम्र में ही साइकिल चलाना सीख लें, क्योंकि साइकिल चलाने के लाभ किसी भी जोखिम से कहीं अधिक होते हैं। स्कूलों को प्रेरित करें कि और अधिक सइकिल रैक लगवाएँ ताकि अधिक बच्चे साइकिल से स्कूल जा सकें। साइकिल चलाते समय सदैव हेलमेट तथा सुरक्षा रिफ़्लेक्टिव गियर का इस्तेमाल करिए। कार पूल बनाने के लिए एक या दो ऐसे लोगों के साथ कोऑर्डिनेट करिए जिनके साथ आप स्कूल जाते हों या काम करते हों। तेल में और गाड़ियों के रख रखाव में इससे बचत करके आप पर्यावरण की सहायता कर सकते हैं। अन्य माता पिताओं के साथ संपर्क करिए ताकि बच्चों को स्कूल या एक्स्ट्रा करीकुलर गतिविधियों के लिए ले जाने के लिए कार पूल बना सकें।  कारपूलिंग से आप हाइवे पर हाई ओकुपेन्सी वेहिकल लेन भी ले सकेंगे, जिससे आम तौर पर आपका समय और तेल दोनों बचेंगे। अगर आप अपने बच्चों के स्कूल के पास रहते हैं तब गाड़ी से जाने की जगह “पैदल स्कूल बस” बनाने का विचार कीजिये। बच्चे, माता पिताओं की निगरानी और निर्देशन में, पैदल या साइकल से स्कूल जाएँगे। मुहल्ले के माता पिता बारी-बारी से ग्रुप का नेतृत्व कर सकते हैं। अगर आप ऐसे इलाके में रहते हैं जहां बस, लाइट रेल या सबवे सिस्टम हो, तब काम, स्कूल या जहां भी जाना हो उसके लिए इस विकल्प का प्रयोग करें। कार ट्रिप्स को मास ट्रांज़िट ट्रिप्स से बदल लेने से सड़कों पर भीड़ कम होगी और खर्च होने वाले कुल तेल में भी कमी आएगी। प्रमुख शहरों में अनेक बस-सिस्टम डीजल-विद्युत हाइब्रिड बसें चलाते हैं, जिससे हानिकारक एमिशन और भी कम होते हैं। अपने बाहर के कामों की ट्रिप्स को यह तय करके और भी कुशल बनाइये कि आप कहाँ कहाँ जाएँगे और अपने सभी स्टॉप एक ही ट्रिप में पूरे कर लीजिये। इससे आपकी ट्रिप थोड़ी लंबी अवश्य हो जाएगी, मगर उनकी संख्या कम हो जाएगी और आपको एक ही रास्ते पर बार-बार नहीं चलना पड़ेगा।  पहले से कॉल करके या ऑनलाइन जानकारी ले कर यह सुनिश्चित कर लीजिये कि आप काम के समय में ही पहुंचेंगे और जो आपको चाहिए वह उपलब्ध है। कुछ ख़रीदारी ऑनलाइन या फ़ोन से करने के बारे में भी विचार करिए। या हाइब्रिड कार ख़रीदिए, जो तेल और बिजली दोनों से चलती है। इस प्रकार की गाड़ियाँ न केवल वायु प्रदूषण कम करती हैं, बल्कि चूंकि आपको गैस स्टेशन कम बार जाना होता तो आपके ख़र्च भी बचाती हैं। जिस साल में आप हाइब्रिड कार खरीदते हैं उस साल में आपको यूएस फेडरल करों में कर क्रेडिट मिल सकता है। चाहे काम पर हो या छुट्टियों में, अपनी हवाई यात्राओं में कटौती करिए। हवाई जहाज़ बहुत बड़ी मात्रा में कार्बन डाइ ऑक्साइड तथा अन्य प्रदूषण करने वाला सामान छोड़ते हैं, जो हर साल बढ़ता ही जाता है, क्योंकि दुनिया भर में फ़्लाइट्स की संख्या बढ़ रही है। हवाई यात्राओं में कमी करके अपना काम करिए।  यदि संभव हो तो आते जाते रहने की जगह किसी एक जगह लंबे समय तक रह सकते हैं। छोटी उड़ानों के स्थान पर बस या ट्रेन अच्छे विकल्प हो सकते हैं।
Walk or ride a bicycle when your destination is close to home. Organize a carpool Take public transport for an affordable, low-impact option. Plan out your errands and combine trips to reduce pollution. Drive an electric car if you have been looking for a new vehicle. Take fewer airplane flights.